fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi fi tr fi fi de fi fi fi fi fi fi fi fi fi fi fi en fi fi fi fi fi fi fi fi fi fi fi de fi fi fi eo fi oc fi fi en de fi fi sv fi sl fi fi fi fi fi de et fi fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Aistimodulaatio - aistien hyödyntäminen toimintaterapeutin mielenterveystyössä – Turun ammattikorkeakoulu
Johtaminen korkeakoulussa 15 op | Opintokokonaisuus
In English Ota yhteyttä
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Takaisin koulutushakuun Seuraava Edellinen
Aistimodulaatio - aistien hyödyntäminen toimintaterapeutin mielenterveystyössä
Aistimodulaatio on terapeuttisessa käytössä interventio, jonka avulla on mahdollista muuttaa omaa olotilaa. Kansainvälisesti aistimodulaatiota hyödynnetään kuntoutusalan ammattilaisten toimesta mm. psykiatristen asiakkaiden ja ikääntyneiden hoidossa ja kuntoutuksessa. Mielenterveyskuntoutujilla on todettu olevan usein poikkeavaa aistitiedon käsittelyä. Aistitiedon käsittelyn haasteet vaikuttavat jokapäiväiseen elämään ja elämänlaatuun.
Aistimodulaatio on näyttöön perustuva terapeuttinen interventio, joka perustuu aistien hyödyntämiseen asiakkaan voinnin (mm. ahdistuneisuus, aggressiivisuus, masentuneisuus, psykoottisuus, vireystila) muuttamiseksi. Sitä on hyödynnetty erityisen paljon pakon vähentämiseksi psykiatrisissa sairaaloissa. Lisäksi aistimodulaatiota voidaan hyödyntää esimerkiksi asiakkaiden kanssa, joilla on keskittymisvaikeuksia, kipuja, haasteita tunteiden säätelyssä tai sosiaalisissa suhteissa. Sen käyttö mahdollistaa itsesäätelykeinojen oppimista sekä hyvinvoinnin ja motivaation lisääntymistä.
Aistimodulaation teho perustuu siihen, että sopivien aistimuksien avulla vaikutetaan suoraan keskushermostoon, ja sitä kautta olotilaan.  Aistimodulaation avulla voidaan hillitä ja jopa pysäyttää elimistön stressireaktioita. Tämä on erityisen tärkeää esimerkiksi pitkäaikaissairailla, joiden elimistö on usein jatkuvassa stressitilassa. Aistimodulaatio sopii hyvin myös niille asiakkaille, joiden taidot eivät riitä korkean tason kognitiiviseen prosessointiin. Lisäksi useilla asiakkailla on haasteita vireystilan säätelyssä, minkä vuoksi esimerkiksi keskustelupainotteiset hoitomuodot eivät ole vaikuttavia. Aistimodulaatiota voidaan hyödyntää osana traumaterapiaa ja se on hyvin asiakaslähtöinen lähestymistapa.
Koulutus on tarkoitettu nuorten/aikuisten mielenterveyskuntoutujien ja neuropsykiatristen asiakkaiden kanssa työskenteleville toimintaterapeuteille.
Koulutuksessa perehdytään aistimodulaatioon ja sen hyödyntämiseen aikuisten mielenterveyskuntoutujien toimintaterapiassa. Koulutus antaa tietoa ja konkreettisia työkaluja aistimodulaatiolähestymistavan hyödyntämiseen omassa työssä.
käydään läpi teoreettista taustaa aistijärjestelmistä ja aistitiedon prosessoinnista
esitellään aistimodulaation ja sensorisen integraation teoreettisia viitekehyksiä, joihin menetelmä perustuu
opetellaan tunnistamaan aistitiedon käsittelyn häiriöitä ja tyypillisiä aistitiedon käsittelyn haasteita aikuisilla mielenterveyskuntoutujilla
käydään läpi perustietoa siitä, miten aistimusten avulla on mahdollista vaikuttaa olotilaan ja miten terapiassa voidaan tätä tietoa hyödyntää
tutustutaan aistitiedon käsittelyyn liittyviin arviointimenetelmiin, joita toimintaterapeutit voivat hyödyntää osana toiminnallisuuden arviointia
tutustutaan erilaisiin aistimodulaatiokeinoihin (esimerkiksi aistihuone, aistilaukku, aistimodulaatio-ohjelmat)
Koulutus sisältää 2 kontaktiopetuspäivää (14h), jotka toteutetaan reaaliaikaisella etäyhteydellä (Zoom).
"Sopivassa suhteessa teoriaa ja käytännön menetelmiä/keinoja."
"Konkreettisia keinoja, jotka voin ottaa huomenna jo käyttöön!"
"Informatiivinen käytännönläheinen koulutuskokonaisuus, konkretiaa ja struktuuria työhön."
Irina Katajisto-Korhonen on toimintaterapeutti (Yamk), ammatillinen opettaja, kirjailija, sivutoiminen yrittäjä ja Sensory Integration practitioner (PGCert). Irina on työskennellyt pitkään mielenterveyskuntoutujien parissa sekä toimintaterapeuttina että esimiestyössä. Tällä hetkellä hän toimii toimintaterapian lehtorina Turun ammattikorkeakoulussa.
Riikka Takala on toimintaterapeutti (AMK), sivutoiminen yrittäjä, kirjailija ja Sensory Integration practitioner (PGCert). Riikka on työskennellyt mielenterveyskuntoutujien parissa sekä yksityisellä että julkisella sektorilla ja toimii tällä hetkellä yksikön johtajana mielenterveyskuntoutujien asumispalveluyksikössä Turussa.
Aistimodulaatio - aistien hyödyntäminen toimintaterapeutin mielenterveystyössä
Verkossa. Koulutus toteutetaan reaaliaikaisella etäyhteydellä.
+358 50 573 3439
toimintaterapeutti AMK, Sensory Integration practitioner (PGCert)
335€ + alv 24% (yhteensä 415,40€)
+358 40 355 0431
Huom! Koulutuksessa on maksimiosallistujamäärä: 30 hlö. Paikat koulutukseen täyttyvät ilmoittautumisjärjestyksessä.
Viimeinen ilmoittautumis- / hakupäivä
Viimeisen ilmoittautumispäivän jälkeen tehdyistä peruutuksista veloitamme 50 % osallistumismaksusta. Jos peruutusta ei tehdä lainkaan, perimme koko maksun
Voisit olla kiinnostunut myös...
Aistien hyödyntäminen mielenterveystyössä GAS-menetelmän perusteet Innovatiivinen opiskelijaohjaus sote-alalla Kuvitteellisen leikin ilo - kehityksellinen arviointi -menetelmäkoulutus Mielenterveys- ja päihdetyön erikoistumiskoulutus 30 op